Baltimora

**Baltimora** () ir pilsēta Mērilendas štatā, ASV. Baltimora ir lielākā pilsēta Mērilendas štatā un 24. lielākā pilsēta ASV. Pilsēta dibināta 1729. gadā, tā ir Vidusatlantijas štatu otrā lielākā ostas pilsēta aiz Ņujorkas. Agrāk Baltimoras osta bija otrā populārākā imigrantu ieceļošanas vieta ASV aiz Ņujorkas un viens no galvenajiem ražošanas centriem ASV.

Pēc iedzīvotāju skaitīšanas datiem 2012. gada 1. jūlijā Baltimorā dzīvoja 621 342 iedzīvotāju.  Kopš 1954. gada, kad Baltimoras iedzīvotāju skaits sasniedza 949 708, ar katru gadu iedzīvotāju skaits strauji kritās. 2012. gadā iedzīvotāju skaits pieauga par 1100 iedzīvotājiem jeb 0.1%.

Viena  no Baltimoras pazīstamākajām augstskolām ir Džonsa Hopkinsa universitāte. 1849. gada 7. oktobrī Baltimorā 40 gadu vecumā nomira viens no visu laiku labākajiem amerikāņu rakstniekiem, dzejniekiem un prozaiķiem Edgars Alans Po.

## Sadraudzības pilsētas

*  Gbarnga (1973)
*  Odesa (1974)
*  Kavasaki (1978)
*  Luksora (1982)
*  Pireja (1982)
*  Dženova (1985)
*  Roterdama (1985)
*  Siamena (1985)
*  Aleksandrija (1995)
*  Askelona (2005)
*  Brēmerhāfene

## Ģeogrāfija
Baltimora atrodas ziemeļu centrālajā Mērilendas štatā, netālu no Petasko upes. Pilsēta atrodas uz krituma līniju starp Pjemontānas un Atlantijas piekrastes plātni, kuras sadala Baltimoru augšējā pilsētā un apakšējā pilsētā. Pilsētas pacēlums svārstās no 0 līdz 150 metriem virs jūras līmeņa.

Saskaņā ar 2010. gada datiem, pilsētas kopējā platība ir 238.41 kvadrātkilometri, no kuriem 209.64 kvadrātkilometri ir zeme, bet 28.77 kvadrātkilometri jeb 12.07% ir ūdens.

### Klimats
Baltimora atrodas mitrā subtropu klimata joslā ar četriem izteiktiem gadalaikiem: pavasari, vasaru, rudeni un ziemu. Parasti pavasaris un rudens ir silts. Pavasaris ir mitrākā sezona ar bieži lietainām dienām.

Ziemas ir vēsas ar neregulāru sniega segu. Janvārī vidējā dienas temperatūra sasniedz 2.1&nbsp;°C, bet sniega sega sniegputenī parasti sasniedz 51 centimetru biezumu. Diezgan bieži gaisa temperatūra nokrīt zem -6&nbsp;°C. Reta parādība Baltimoras ziemās ir sals un slapjdraņķis. Netālu no pilsētas parasti gaisa temperatūra ir zemāka nekā Baltimorā un sniega sega sniegputeņa laikā sasniedz 76 centimetrus.

Vasaras ir karstas un mitras, ar vidējo gaisa temperatūru jūlija dienā 27.1&nbsp;°C. Bieži siltuma un mitruma sajaukšanās noved pie stipriem negaisiem.

Zemākā gaisa temperatūra, kas ir reģistrēta Baltimorā ir -7&nbsp;°C, tā bija 1934. gada 9. februārī un 1899. gada 10. februārī. Augstākā reģistrētā temperatūra sasniedza 42&nbsp;°C, tā notika 2011. gada 22. jūlijā un 2012. gada 7. jūlijā.

Vidēji +38&nbsp;°C sasniedz 0.9 dienas gadā, bet +37&nbsp;°C sasniedz 37 dienas gadā. Tā kā ziemas ir diez gan siltas, gaisa temperatūra zem nulles nokrītas reti, parasti 10 dienas gadā.

## Sports
Pilsēta ir NFL līgas (amerikāņu futbols) komandas Baltimoras "Ravens" un MLB (beisbols) līgas komandas Baltimoras "Orioles" mājvieta.

## Cilvēki
Baltimorā ir dzimuši tādi cilvēki kā:

* Lerijs Adlers (*Larry Adler*), mūziķis (1914—2001)
* Maikls Felpss (*Michael Phelps*), peldētājs (dzimis 1981.)
* Bills Fraisels (*Bill Frisell*), mūziķis (dzimis 1951.)
* Filips Glāss (*Philip Glass*), komponists (dzimis 1937.)
* Deivids Haselhofs (*David Hasselhoff*), aktieris (dzimis 1952.)
* Ben Kardins (*Ben Cardin*), politiķis (dzimis 1943.)
* Berijs Levinsons (*Barry Levinson*), kinorežisors (dzimis 1942.)
* Terguds Māršals (*Thurgood Marshall*), jurists (1908—1993)
* H. L. Menkenss (*H. L. Mencken*), žurnālists (1880—1956)
* Barbara Mikulska (*Barbara Mikulski*), politiķe (dzimusi 1936.)
* Nensija Pelosi (*Nancy Pelosi*), politiķe (dzimusi 1940.)
* Pārkere Pouzija (*Parker Posey*), aktrise (dzimusi 1968.)
* Beibs Rūts (*Babe Ruth*), beisbola spēlētājs (1895—1948)
* Aptons Sinklērs (*Upton Sinclair*), rakstnieks (1878—1968)
* Reimonds Spruens (*Raymond Spruance*), admirālis (1886—1969)
* Leons Uriss (*Leon Uris*), rakstnieks (1924—2004)
* Džons Vaterss (*John Waters*), kinorežisors (dzimis 1946.)
* Frenks Zapa (*Frank Zappa*), mūziķis (1940—1993)

## Galerija

Image:World Trade Center in Baltimore.JPG|Pasaules tirdzniecības centrs
Image:Bmore skyline inner harbor.jpg|Baltimoras iekšējā osta
Image:B&O 0-4-0 Atlantic (1832).jpg|Baltimoras un Ohaio dzelzceļa muzejs
Image:1city hall baltimore.jpg|Baltimoras rātsnams
Image:BasilicaExterior.jpg|Baltimoras bazilika
Image:Thames Street Fells Point.jpg|*Fells Point* apkaime
Image:Baltimore Washington Monument.jpg|Vašingtona piemineklis
Image:Camden Yards 2008-1.jpg|'Oriole Park at Camden Yards' Baltimoras beisbola stadions


## Atsauces

## Ārējās saites

* Oficiālā mājaslapa 
*